20/7/65
เรื่อง Reserve condo ก่อความเดือดร้อน เสียหาย
เรียน ท่านผู้ว่ากทม  ผ่านท่านรองศานนท์ หวังสร้างบุญ

     ที่จริงผมและเพื่อนบ้านข้างเคียงทั้งหลายอยากเห็นโครงการต่างๆมาลงทุนในเขตพญาไท หากนำมาซึ่งความสุขความเจริญแบบยั่งยืน   แต่หากโครงการใดเช่นก่อสร้างอาคารสูงคอนโดมิเนียมแล้วไม่สนใจความเสียหายเดือดร้อนผู้อยุ่อาศัยใกล้เคียงก็ไม่ดีและไม่น่าจะมีการอนุญาตก่อสร้างอาคารสูงคอนโดมิเนียมแบบง่ายๆหรือเลี่ยงบาลีอีกครับ
     บริษัทพฤกษาเรียลเอสเตทจำกัด(มหาชน)ได้ก่อสร้างคอนโดมิเนียมชื่อThe Reserve Phahol-Pradipat(เดอะรีเสิร์ฟ พหลฯ-ประดิพัทธ์) ความสูง 25ชั้นแล้วเสร็จประมาณปี2562 ซึ่งซอยประดิพัทธ์23 มีความกว้างไม่มากพอ  ทั้งการจราจรและการอยู่อาศัยผู้คนหนาแน่นแออัดอยู่แล้ว ไม่อยู่ในเกณฑ์ที่จะสร้างอาคารสูงได้ แต่มีการขออนุญาตโดยเฉือนที่ดินเฉพาะปากซอยประดิพัทธ์23 ส่วนหนึ่งยกใ้ห้กทม
ระหว่างก่อสร้างก่อเหตุเดือดร้อนเสียหายต่อผู้อยู่อาศัยใกล้เคียงเกิดการแตกร้าวจากการเจาะเสาเข็มลึกมากกว่า 100ต้น นอกเหนือจากเสียงดัง ฝุ่นละออง ความสั่นสะเทือน ฯลฯ
     ครั้นก่อสร้างเสร็จได้นำต้นไม้สูงใหญ่จำนวนมากมาปลูกบนพื้นที่ด้านหน้าThe Reserve แล้วปล่อยปละให้ต้นไม้สูงโตใหญ่มโหฬารมากเกินควรจนบดบังผนังตึกข้างเคียงอาคารพาณิชย์เลขที่ 249 ถนนประดิพัทธ์ จนเกือบมิดทำให้ผู้เช่าแขวนป้ายโฆษณาบอกเลิกการเช่า และไม่มีใครมาเช่าอีกด้วยปัญหาการถูกบดบัง
     249ถนนประดิพัทธ์ได้ไปพบขอร้องขอความร่วมมือบอกกล่าวด้วยวาจา ทำหนังสือ ส่งemail ส่งline ขอให้แก้ไขความเสียหายเดือดร้อนนี้ หลายต่อหลายครั้งแต่ยังเพิกเฉยไม่อาทรต่อเพื่อนบ้านเรือนเคียง ยังคงประกอบธุรกิจใช้สิทธิเกินส่วนตามปพพ มาตรา421 และการใช้อสังหาริมทรัพย์ตามปพพ มาตรา1337  โดยอาจจะยังไม่ได้คำนึงถึงหลักธรรมาภิบาล

     ขอได้โปรดให้ความเป็นธรรมกรุณาให้ทางReserve Condo ตัดต้นไม้สูงไม่เกิน 9เมตร ไม่บดบังการประกอบอาชีพ249ถนนประดิพัทธ์ ให้กลับมามีรายได้จากการให้เช่าผนังตึกแขวนป้ายโฆษณาจากดาดฟ้าลงมายังชั้น3ของตึก ขนาดป้ายสูง10เมตร กว้าง15เมตร  และชดใช้ค่าเสียหายจากการขาดรายได้ค่าเช่าแขวนป้ายโฆษณาเดือนละ 30,000บาทตั้งแต่ 6ธันวาคม 2562จนถึงปัจจุบันตามหลักฐานสัญญาเคยให้เช่าที่แนบ
     จึงเรียนมาเพื่อโปรดพิจารณาช่วยเหลือประชาชนเขตพญาไทด้วย จักขอบคุณยิ่ง
     ขอแสดงความนับถือ
นายสมชัย สุชาติเจริญยิ่งและครอบครัว 249ถนนประดิพัทธ์
โทร 089-7835793
(วศ cu2514, epa2 tu)